OpenLLM-France/wikimedia huggingface dataset:
# Ad baculum argudioa

* FALAZIAK
* A silentio argudioa Ad antiquitatem argudioa Ad baculum argudioa Ad consequentiam argudioa Ad crumenam argudioa Ad hominem argudioa Ad ignorantiam argudioa Ad lazarum argudioa Ad logicam argudioa Ad misericordiam argudioa Ad nauseam argudioa Ad novitatem argudioa Ad populum argudioa Ad verecundiam argudioa Ex auctoritate argudioa Cum hoc ergo propter hoc Ondorio hutsala Oinarri eskaera Lastozko gizonaren falazia Falazia ekologiko Falazia naturalista Falazia genetiko Secundum quid
Ad baculum argudioa edota argumentum ad baculum (latinez literalki makilari erregutzen dion argudioa) argudio bat indarrean, mehatxuan edo norberaren karguan oinarrituz balioztatzen duen falazia bat da. Laburbilduz: "Indarrak zuzenbidea egiten du".
Argumento ad consequentiam edota argumento ad verecundiam falazien azpibanaketatzat jo daiteke.

## Kanpo estekak

* Datuak: Q752275
# JavaScript Object Notation

JSON (JavaScript Object Notationen laburdura, alegia, JavaScript objetu-notazioa) datuen elkartrukerako formatu arina eta irekia da. Testu hutsezko formatu hau datu egitura sinpleak hala nola atributu-balio bikoteak eta array asoziatiboak gordetzeko eta transmititzeko erabiltzen da (objektu izena hartzen dute). JSON formatua sareko konexio baten bidez datu egituratuak serializatzeko eta transmititzeko erabiltzen da. Batez ere zerbitzari baten eta web aplikazio baten arteko datuak trukatzeko erabiltzen da, XML-ren alternatiba izanik. Ajax aplikazioetan maiz erabiltzen da.
JSON JavaScript-etik eratorri bazen ere hizkuntza horretatik independentea da, eta programazio-lengoaia moderno askok JSON formatuko datuak sortzeko eta analizatzeko kodea dute. JSON fitxategi-izenek .json luzapena erabiltzen dute.
JSON formatua RFC 4627ean zehaztu zuen lehenengo aldiz Douglas Crockfordek. JSON formatuaren Interneteko MIME mota ofiziala application/json da. JSON fitxategiaren luzapena .json da.

## Erreferentziak

* ↑ Pereira Varela, Juanan. (2021). «HTML5 lengoaia eta JavaScript APIak» www.ueu.eus (Noiz kontsultatua: 2024-11-13).
* ↑ Pereira, Juanan. (2022). Github - juananpe/html5liburua - HTML5 lengoaia eta JavaScript APIak. (Noiz kontsultatua: 2024-11-13).

## Kanpo estekak

* (Ingelesez) Formatuaren webgunea
* (Ingelesez) RFC4627, formatuaren espezifikazioa
* Datuak: Q2063
* Multimedia: JavaScript Object Notation / Q2063
# MongoDB

MongoDB (ingelesetik: humongous eta DB Data Base) kode irekiko softwarea da, dokumentuetara bideratutako datu-baseak sortzeko eta kudeatzeko. NoSQL familiako datu-baseak kudeatzeko sistema da. Eskalagarria da, errendimendu handikoa eta C++ lengoaian programatua.
Datu-basea dokumentuetara bideratuta dago. Hala, JSON datuen antzeko formatua duten dokumentu-bildumak kudeatzen ditu. Horri esker, aplikazio askok modu naturalagoan kudea ditzakete datuak (indexazioa, kontsulta), nahiz eta horiek hierarkia konplexuetan kokatuta egon. MongoDB softwarea 2007ko urrian hasi zen garatzen 10gen (gaur egun MongoDB Inc.); kode libreko lehen bertsioa 2009ko otsailean kaleratu zen. Orduz geroztik, hainbat web eta zerbitzuk ezarri dute MongoDB, hala nola Craigslist, eBay, Foursquare, SourceForge eta The New York Times egunkaria, besteak beste. NoSQL motako datu-baseen sistema ezagunena da MongoDB. Ez da datuak datu-taulen bidez gordetzen dituzten datu-baseak kudeatzeko ohiko sistemak bezalakoa, plataforma anitzeko dokumentuen bidez datuak biltzeko datu-baseak konfiguratzeko sistema da MongoDB.

## Erreferentziak

* ↑ MongoDB website
* ↑ Pereira Varela, Juanan. (2021). «HTML5 lengoaia eta JavaScript APIak» www.ueu.eus (Noiz kontsultatua: 2024-11-13).
* ↑ Pereira, Juanan. (2022). Github - juananpe/html5liburua - HTML5 lengoaia eta JavaScript APIak. (Noiz kontsultatua: 2024-11-13).
* ↑ «10gen embraces what it created, becomes MongoDB Inc.» Gigaom.
* ↑ DB-Engines Ranking. .

## Bibliografia

* Hawkins, Tim; Plugge, Eelco; Membrey, Peter (September 26, 2010), The Definitive Guide to MongoDB: The NoSQL Database for Cloud and Desktop Computing (1st ed.), Apress, p. 350, ISBN 978-1-4302-3051-9

## Ikus, gainera

* Banatutako datu-basea
* NoSQL

## Kanpo estekak

* NoSQL datu-baseak. MongoDB ikastaroa. Zuhaitz Beloki, UEU 2014
* NoSQL datu-baseak. MongoDB ikastaroaren materiala. Zuhaitz Beloki, UEU 2014
* Datuak: Q1165204
* Multimedia: MongoDB / Q1165204
# Pradales

Pradales honakoa izan daiteke:
* Pradales (Segovia), Segoviako probintziako udalerria.
* Imanol Pradales, Eusko Legebiltzareko lehendakaria.
# Carabias (Segovia)

Carabias Segoviako probintzian dagoen udalerri bat da, Espainiako Gaztela eta Leon erkidegoan. 25,86 km² ditu eta 57 biztanle. 2016ra arte udalerria Pradales deitzen zen, baina udalak erabaki zuen izena aldatzea, Carabias baita herriburua eta biztanle gehien dituena.

## Herriak

* Carabias (herriburua)
* Ciruelos
* Pradales

## Ikus, gainera

* Segoviako udalerrien zerrenda

## Kanpo estekak

* Datuak: Q1905602
* Multimedia: Carabias / Q1905602
# Guillem Nicolau saria

Guillem Nicolau saria katalanezko lehiaketa literario bat da, urtero Aragoiko gobernuko Kultura Sailak antolatzen duena katalanezko literatura sorkuntza sustatzeko eta zabaltzeko. Saria lan literario argitaragabe bati ematen zaio, edozein generotako (narratiboa, poesia, antzokia, entsegua, itzulpena, eta abar). Sariaren izena aragoiar humanistaren ohoretan da, XIV. mendekoa Guillem Nicolau.

## Guillem Nicolau sariaren irabazleak

* 1993 (Premi Arnal Cavero bezala): Heidelbergko unibertsitateko Filologia Erromaniko Mintegia.
* 1995: Màrio Sasot Escuer.
* 1997: Juli Micolau i Burgués:r Manoll.
* 1998: Hèctor B. Moret.
* 1999: Josep San Martín Boncompte.
* 2002: Susanna Barquín: L'aventura del desig.
* 2003: Xavier Terrado: Mediterrània/Diàleg de la cordialitat.
* 2004: José Miguel Gràcia Zapater: Vers a vers a Barcelona.
* 2006: Susana María Antolí Tello: Tornem a ser menuts!.
* 2007: José Miguel Gràcia Zapater: Dietari en groc.
* 2008: Juli Micolau i Burgués: De un sol esclop.
* 2009: Marta Momblant Ribas: La venta de l'hereva.
* 2010: Mercedes Llop Alfonso:r Ressó en l'obscuritat.
* 2011: Carles Terès Bellès: Licantropia.
* 2017: Mario Sasot Escuer: Espills Trencats.
* 2018: Marta Momblant Ribas: Arbàgel. Un revolt d’amor.

## Erreferentziak

* ↑ www.centrodellibrodearagon.es. Centro del Libro de Aragón. .
* ↑ (Gaztelaniaz) DECRETO 345/2003, de 16 de diciembre, del Gobierno de Aragón, por el que se otorga el premio «Guillem Nicolau 2003» a D. Xavier Terrado i Pablo.
* ↑ (Gaztelaniaz) DECRETO 11/2005, de 11 de enero, del Gobierno de Aragón, por el que se otorga el premio «Guillem Nicolau 2004» a D. José Miguel Grácia Zapater.
* ↑ Europa Press. «Blas Muñoz, Mercedes Llop y un libro colectivo, premios Miguel Labordeta, Nicolau y Arnal Cavero» El Heraldo de Aragón.
* ↑ https://www.lacomarca.net/opinion/mario-sasot-premi-guillem-nicolau-2017/
* ↑ https://www.elperiodicodearagon.com/cultura/2018/09/06/marta-momblant-lleva-premio-guillem-46744504.html

## Kanpo estekak

* Datuak: Q13049918
# Östersunds FK

Östersunds FK (izen osoa Östersunds Fotbollsklubb) Suediako Östersund hiriko futbol taldea da.

## Historia

Taldea 1996an sortu zen hiriko hiru taldek bat egin zutenean; Ope IF, IFK Östersund eta Torvalla FF. Hurrengo urtean Frösö IF elkartu zitzaien. Denak ere inoiz lehen mailan ibili gabeak ziren eta Östersunds FK taldeak 1997an hirugarren mailan hasi zuen kirol ibilbidea. 2016an egin zuen debuta lehen mailan eta zortzigarren postua eskuratu zuen. 2017an ordea Kopako txapelduna izan da eta Europa League jokatuko du.

## Palmaresa
### Suedian: 1

* Suediako Liga (0): zortzigarrena 2016an.
* Suediako Kopa (1): 2017.

## Euskal taldeen aurkako partidak

Hauek dira Europako txapelketa ofizialetan Östersundsek euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 2017-18 | UEFA Europa League | Liga fasea | Östersunds Athletic | 2-2 1-0 | Athletic Östersunds |

## Kanpo estekak

* (Samieraz) Webgune ofiziala
* Datuak: Q306797
* Multimedia: Östersunds FK / Q306797
# Pluteus roseipes

Pluteus roseipes Pluteaceae familiako onddo espezie bat da.
Sinonimoak: Hyporrhodius roseipes, Pluteus carneipes, Pluteus subatratus.

## Deskribapena

Kapela: 4 eta 8 cm bitarteko diametrokoa, kanpai itxurakotik ganbilera, gero zabalduagoa, laua edo baita ertza gorantz biribildua ere, titi borobildu seinalatuarekin erdian. Ertza ildaskatu samarra edo leuna du. Kapelaren kolorea arre ilun samarra du, biziagoa erdian. Gainazal zimurtsu samarra du eta fin-fin pubeszentea, ia belusatua, pikor batzuk ere baditu edo lihazki iletsuak.
Orriak: Oso estu, sabeldunak, borobildu-libreak, arrosa argi kolorekoak.
Hanka: Oinarrian loditua, gainerakoan zilindrikoa, zuria, baina oinarrian arrosa edo arrosa-morez koloreztatua.
Haragia: Nahikoa trinkoa kapelan, baina mehea ertzerantz, pixka bat arrosa oinaren behealdean, gainerakoan zurixka. Ez du usain handirik, baina nahikoa bereizgarria, errefauarena.
Etimologia: Pluteus terminoa latinetik dator, hots, "pluteus" hitzetik, hau da, antzinako setio-makinatik. Rosipes epitetoa oinaren koloreagatik du.

## Jangarritasuna

Jangarria.

### Nahasketa arriskua

Nahikoa erraz ezagutzen da.

## Sasoia eta lekua

Mendian, koniferoen basoetan.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 275 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Pluteus roseipes: GBIF—the Global Biodiversity Information Facility.

## Kanpo estekak

* Datuak: Q10634804
* Multimedia: Pluteus roseipes / Q10634804
# Juan Zurano

Juan Santiago Zurano Jerez (Lorca, 1948ko irailaren 1a) espainiar txirrindulari ohia da, profesionala 1971 eta 1976 artean. Kirol ibilbideko lorpenik nabarmenena, 1973ko Espainiako Vueltan eskuratutako etapa garaipen bat izan zen.

## Palmaresa

1969
* Segoviako Itzulia
* 2. Nafarroako Itzulian eta etapa 1
1971
* 3. Asturiasko Itzulian eta etapa 1
* Menorcako Itzuliko 2 etapa
* 3. Levanteko Itzulian
1972
* Portugalgo Itzuliko 2 etapa
* Meatze Haranetako Itzuliko etapa 1
* Asturiasko Itzuliko etapa 1
* Mallorcako Itzuliko etapa 1
* 3. Ordiziako Klasikan
1973
* Espainiako Vueltako etapa 1
* Portugalgo Itzuliko etapa 1
* Asturiasko Itzuliko etapa 1
* Levanteko Itzuliko etapa 1
* 3. Espainiako errepideko txirrindularitza txapelketan
* 5. Nafarroako Sari Nagusian
* 6. Euskal Herriko Itzulian
1974
* 2. Trophée des grimpeurs
* 2. Samianigoko Klasikoan
* 2. Bizkaiko Sari Nagusian
* 3. Kantabriako Itzulian
* 6. Nafarroako Sari Nagusian
1975
* 5. Levanteko Itzulian
1976
* 7. Udaberriko Klasikoan

## Kanpo estekak

* Juan Zurano - ProCyclingStats
* Palmaresa "sitiodeciclismo.net"
* Datuak: Q3187817
# Helsingborgs IF

Helsingborgs IF (izen osoa Helsingborgs Idrottsförening) Suediako Helsingborg hiriko futbol taldea da. 7 aldiz irabazi du Suediako liga eta 5 aldiz kopa.

## Historia

1907an hiriko Svithiod eta Stattena taldeek bat egitean sortu zen. Taldearen "urrezko aroa" 1929ko txapelketarekin hasi zen. Lehen bi urtetako garaipenak ofizialak ez diren arren urte haietan Suediako talde onena bihurtu ziren 5 txapelketa eta kopa bat irabaziz.
1998an Åge Hareide entrenatzaile norvegiarra fitxatu zuen eta liga eta kopa bana eskuratu zituen ia sei hamarkada beranduago. 2006an Henrik Larsson entrenatzailea fitxatu zuen eta sasoi berri bati eman zion hasiera. Ordutik hiru kopa, liga bat eta bi superkopa lortu ditu. 2011ean urte bikaina izan zuen hiru txapelketak irabaziz, 2016an ordea maila galdu zuen. 2018an 2. maila irabazi eta maila gorenera itzuli da.

## Palmaresa
### Suedian: 14

* Suediako Liga (7): 1929*, 1930*, 1933, 1934, 1941, 1999, 2011.
** 1929 eta 1930ko ligak ez dira ofizialak.
* Suediako Kopa (5): 1941, 1998, 2006, 2010, 2011.
* Suediako Superkopa (2): 2011, 2012.

## Kanpo estekak

* (Samieraz) Webgune ofiziala
* Datuak: Q207503
* Multimedia: Helsingborgs IF / Q207503
# Heriotzaren triangelua

Heriotzaren triangelua 1979-1981 bitartean Andoain, Hernani eta Astigarraga artean (Gipuzkoa) Ignacio Iturbide Piti eta Ladislao Zabala Solchaga ultraeskuindarrek eginiko erasoen kronika egiten du. Eraso haietan, gutxienez zazpi herritar hil eta beste batzuk zauritu zituzten. Erasoen ardura Batallón Vasco Español eta Triple A erakundeek hartu zuten beren gain, espainiar estatuak Euskal Herriko gatazkaren esparruan eginiko kontrainsurjentzia operazioei loturik.

## Eraildako guztiak

Hauek dira identifikatu direnak.
* Jose Ramon Ansa, 1979ko maiatzaren 6an, Andoainen eraila.
* Tomas Alba, Donostiako HBko zinegotzia. 1979ko irailaren 28an Astigarragan eraila.
* Miguel Mari Arbelaitz, 1980ko azaroaren 7an, Hernanin eraila.
* Miguel Mari Elizondo, 1980ko azaroaren 7an, Arbelaitzekin batera Hernanin eraila.
* Joakin Altimasbere, 1980ko azaroaren 14an, Urnietan eraila.
* Felipe Sagarna «Zapa» , 1980ko apirilaren 19an, Hernanin eraila.
* Javier Ansa, 1981eko martxoaren 3an.

## Erreferentziak

* ↑ Martxelo Díaz, Naiz, 2020/11/14.

## Ikus gainera

* Shankill Butchers ("Shankillgo Harakinak")

## Kanpo estekak

* Datuak: Q25473755
# Joakin Antimasbereren hilketa

Joakin Antimasbereren hilketa 1980ko azaroaren 13an izan zen. Joakin Antimasbere Eskoz hil zuen Batallón Vasco Españolek Urnietan. Parrandan zela, ostatutik irtetean bera eta Andrés Etxeberria laguna tirokatu zituzten eskuin muturreko pistolariek Salesiarren ikastetxe pareko aldapan. Goizaldera, Antimasbere udaltzainen patruila batek aurkitu zuen bidez bazterrean.
Antimasberek buruan hiru tiro jaso zituen, eta berehala hil zen. Etxeberriari lepoan eta bizkarrean tiro bana eman zizkioten. Hau ere hil egin zutela pentsatu zuten erasotzaileek, eta alde egin zuten. Halabaina, zaurituta geratu zen, eta ahal izan zuenean altxa, eta bere kabuz Hernaniko etxebizitzara joatea lortu zuen. Ondoren, erietxera eraman zuten familiarrek.
Etxeberria larri zauritu zuten. Hasieran El Diario Vascok hildakoa etakidea zela zabaldu zuen arren, ingurukoek bazekiten Antimasberek ez zuela erakunde armatuarekin ikustekorik. Hileta jendetsua egin zioten, eta romania zenez, ijito komunitatearen eta Udalaren ordezkariak bildu ziren bertan. Herrian ijitoen integrazioaren inguruko eztabaidak izan zirela eta, Juan José Rosón barne-ministroak horrekin lotu nahi izan zuen hilketa.
Biak hernaniarrak ziren, ijito euskaldunak. Antimasberek 31 urte zituen, ezkongabea zen eta ogibidez txatar-biltzailea zen. Biak ere lotura politikorik gabeko pertsonatzat jo zituzten orduan, BVEko ultraeskuindarrek gau hartan bidean topatu eta erraz akabatzeko moduko biktimak suertatu ziren.

## Herritarren erantzuna

Azaroaren 14an, Urnietan gertatukoari buruzko albistea Hernanin jakin ahala bertako denda eta tabernak ixten joan ziren, eta arratsaldean manifestazioa egin zen kaleetan zehar. Aldi berean, Hernaniko alkate Juan Jose Uriak eta bi biktimen senideek prentsaurrekoa eskaini zuten. Uriak polizia hilketa argitzeko erakusten ari zen interes eskasa salatu zuen. Azaroaren 15ean, Hernaniko San Joan elizan hileta egin zen, eta ondoren bigarren manifestazioa egin zen.

## Hiltzaileak

Bi izan ziren: Ladislao Zabala eta Ignacio Iturbide, Heriotzaren triangeluaren urteetan.

## Bibliografia

* Emilio Lopez Adan, Borroka armatua Euskadin (1967-2011). Lehen liburukia 1967-1980 (Maiatz).

## Erreferentziak

* 1 2 3 4 Xabier Lasa, Aiurri.
* ↑ https://www.argia.eus/efemerideen-kanala/joakin-antimasbere-hil-zuen-batallon-vasco-espanolek-urnietan
* ↑ https://www.naiz.eus/eu/2024/20240304/piti-y-zabala-dos-matones-para-un-relato-de-tintes-negros

## Kanpo estekak

* Datuak: Q131160519
# Luis Pazos Rodriguez

Luis Pazos Rodriguez (Marín, 1968ko azaroaren 16a) traineru estropadetako arraunlari galiziarra da, ibilbide luzea izan duena. Kontxako 4 Bandera, Espainiako 9 txapelketa eta 3 TKE Liga irabazi ditu besteak beste. Jokoan dauden liga eta maila guztiak irabazi dituen arraunlari bakarra da.

## Kirol ibilbidea

1984an hasi zuen arraunlari ibilbidea Moañako Sociedad Deportiva Tirán elkartean. 1998 artean bertan aritu zen eta Galiziako 3 txapelketa eta Espainiako bi eskuratu zituen. 1998an Jose Manuel Franciscok Astillerora eraman zuen. Hamar urte egin zituen Kantabriako taldean eta honekin lortu zituen emaitza arrakastatsuenak, Kontxako bi bandera, 2 TKE Liga eta zazpi Espainiako txapelketa besteak beste. 2010 eta 2011 urteak Urdaibai taldean egin zituen Kontxako bi bandera berri eskuratuz.
2012an Galiziara itzuli zen eta bertako hainbat taldetan aritu izan da ordutik. Galiziako Ligak eta txapelketak eskuratu ditu. 2022an Castropol asturiarrarekin falta zitzaion liga bakarra eskuratu du, Galiziako B Liga hain zuzen ere.

## Elkarteak

Hona hemen Luis Pazos arraunean ibili izan den taldeen hurrenkera.
| Taldea | Denboraldia/k |
| Tirán | 1984-1998 |
| Astillero | 1999-2000 |
| Tirán | 2001 |
| Astillero | 2002-2009 |
| Urdaibai | 2010-2011 |
| Samertolameu | 2012-2014 |
| Mugardos | 2015 |
| Samertolameu | 2016-2018 |
| Ares | 2019-2021 |
| Castropol | 2022-2024 |

## Palmaresa

* Kontxako Bandera (4): 2003, 2004, 2010, 2011
* Ligak:
** TKE Liga (3): 2003, 2005, 2010
** Galiziako Traineruen Liga:
*** A Liga (5): 2013, 2014, 2017, 2018, 2019
*** B Liga (1): 2022
** KAE Liga
*** 1. maila (1): 2009
*** 2. maila (1): 2008
* Txapelketak:
** Espainiako Traineru Txapelketa (9): 1996, 1997, 2000, 2002, 2003, 2004, 2005, 2006, 2008
** Galiziako Traineru Txapelketa (3): 1995, 1996, 1997
** Kantabriako Traineru Txapelketa (8): 1999, 2000, 2003, 2004, 2005, 2006, 2008, 2009
** Euskadiko Traineru Txapelketa (1): 2011

## Kanpo estekak

* Datuak: Q113625380
# IFK Göteborg

IFK Göteborg (izen osoa Idrottsföreningen Kamraterna Göteborg) Göteborg hiriko talde ezaguna da, Suediako taldeen artean palmaresik onena daukana, 18 Liga eta 8 Kopa eskuratzeaz gain bi UEFA Kopa ere irabazi baititu.

## Historia

IFK Göteborg 1904ean sortu zen Café Olivedal kafetegian. Futbolaren hasiera hartan hiri bereko Örgryte IS zen Suediako talde nagusia eta IFK Göteborg izan zen lau urteren ondoren partida bat irabazi zion talde bakarra. Hiriko bi taldeen arteko lehiak futbolzaletasuna nabarmen hazi zuen Göteborgen eta ondoren Suedia guztian. Berehala lortu zituen lehenengo tituluak, 1908, 1910 eta 1918ko Liga txapelketak.
Urrezko garaia ordea 80. hamarkadan izan zuen. Suedian bertan talde nagusia bihurtu zen 1982 eta 1996 artean 10 Liga eta 3 Kopa irabazi baitzituen. Honetaz gain Europa mailako txapelketak iritsi ziren. 1982an UEFA Kopako finalera iritsi zen Hamburger SV-rekin batera. Göteborgen 1-0 irabazi zuen eta Alemanian Hamburgo jipoitu egin zuen 0-3ko emaitzaz. Bigarren finala Dundee United-en aurka jokatu zuen 1987an eta hau ere irabazi egin zuen etxean 1-0 eginez eta Eskozian 1-1 berdinduz. Europako Kopan ere ondo ibili zen eta birritan iritsi zen final erdietara.
XXI. mendean ez du halako nagusitasunik izan, Liga bakarra eskuratu du, 2007koa. Kopan arrakasta handiagoa izan du, lau aldiz izan baita txapelduna.

## Uniformea

* 1904-05 ||
* 1906 ||
* 1907-09 ||
* 1910-etik ||
* 2014-16 ||
* 2016-17 ||
* 2018-19 ||
* 2020 ||
* 2021 ||

## Palmaresa
### Suedian: 25

* Suediako Liga (18): 1908, 1910, 1918, 1935, 1942, 1958, 1969, 1982, 1983, 1984, 1987, 1990, 1991, 1993, 1994, 1995, 1996, 2007
* Suediako Kopa (8): 1979, 1982, 1983, 1991, 2008, 2013, 2015, 2020
* Suediako Superkopa (1): 2008

### Europan: 10

* Europako Kopa (0): final erdietan 1986 eta 1993an.
* UEFA Kopa (2): 1982, 1987
* UEFA Intertoto Kopa (8): 1967, 1980, 1981, 1982, 1983, 1985, 1986, 1988
* Eskandinaviako Royal League (0): finalista 2005ean.

## Kanpo estekak

* (Samieraz) Webgune ofiziala
* Datuak: Q201567
* Multimedia: IFK Göteborg / Q201567
ieaUEFA Kopa eta UEFA Europa Leagueko txapeldunak :
# Halmstads BK

Halmstads BK (izen osoa Halmstads Bollklubb), Halmstad hiriko futbol taldea da. 4 Liga eta Kopa bat eskuratu ditu.

## Palmaresa
### Suedian: 5

* Suediako Liga:
** Txapeldun (4): 1976, 1979, 1997, 2000
** Bigarren (2): 1955, 2004
* Suediako Kopa (1): 1995

### Nazioartean: 3

* UEFA Intertoto Kopa:
** Txapeldun (3): 1977, 1980, 1994
** Finalista (1): 1997

## Kanpo estekak

* (Samieraz) Webgune ofiziala
* Datuak: Q584858
* Multimedia: Halmstads BK / Q584858
# IFK Norrköping

IFK Norrköping (izen osoa Idrottsföreningen Kamraterna Norrköping), Norrköping hiriko futbol talde historikoa da. 13 Liga eta 6 Kopa eskuratu ditu.

## Historia

Taldea 1897an sortu zen, herrialdeko zaharrenetakoa da beraz. Urrezko garaia Bigaren Mundu gerraren ondoren izan zuen 1963 artean 11 liga irabazi baitzituen. 1990 hamarkadan bi kopa irabazi ondoren 2015 arte itxaron behar izan du titulu berriaeskuratzeko, 13. iga hain zuzen ere.

## Palmaresa
### Suedian: 21

* Suediako Liga (13): 1943, 1945, 1946, 1947, 1948, 1952, 1956, 1957, 1960, 1962, 1963, 1989, 2015
* Suediako Kopa (6): 1943, 1945, 1969, 1988, 1991, 1994
* Suediako Superkopa (2): 2015, 2016

## Kanpo estekak

* (Samieraz) Webgune ofiziala
* Datuak: Q329607
* Multimedia: IFK Norrköping / Q329607
# Xako

Xakoa (hungarieraz: csákó; "bisera") kapela militar mota bat da, kono-enbor formakoa eta biseraduna. Askotan feltrozkoa izaten da. Aurrealdean plaka apaingarri izan ohi du, eta luma edo borla bat goialdean.
XVIII. mendean, hungariar husarren uniformearen parte zen. XIX. mendearen hasieratik aitzina, ohikoa bilakatu zen Europako eta Ameriketako armada anitzetako erregimentuetan, askotan bikornioa ordeztuz. XIX. mendearen erdialdetik aurrera, baztertuz joan zen, eta gaur egun, zeremonia-uniforme batzuetan baino ez da erabiltzen.
Era honetako kapelak erabiltzen dituzte Lapurdiko, Nafarroa Behereko eta Luzaideko dantza taldeetako makilariek.

## Erreferentziak

* ↑ Shako. hatguide.co.uk (Noiz kontsultatua: 2024-11-12).
* ↑ Truffaut, Thierry. Makilaria. Enciclopedia Auñamendi [en línea], 2024, aunamendi.eusko-ikaskuntza.eus (Noiz kontsultatua: 2024-11-12).

## Kanpo estekak

* Datuak: Q153389
* Multimedia: Shako / Q153389
# Phaeocollybia festiva

Phaeocollybia festiva Hymenogastraceae familiako onddo espezie bat da.
Sinonimoak: Agaricus festivus (Basionimoa), Simocybe festiva, Naucoria festiva, Hylophila festiva, Phaeocollybia longipes.

## Deskribapena

Kapela: 3 eta 6 cm bitarteko diametrokoa, koniko-ganbiletik puntadunera, konkordun samarra, leuna, lirdingatsua, kolore aldakorrekoa, normalean berdexka edo arre-oliba antzeko kolorekoa, argiagoa lehorrean, lasto-oliba antzeko kolorekoa edo marroia.
Orriak: Zurbilak, oliba antzeko kolorekoak edo lila kolorekoak hasieran, gero herdoil-arre kolorekoak, estu sabeldun samarrak, borobildu-itsatsiak, ia libreak.
Orri libreak: Oinera hurbiltzen diren orriak baina ukitzen ez diotenak.
Hanka: Sustrai antzekoarekin, batzuetan sabeldun-konprimitua, zurbila tonu lehoi-more kolorekoekin, arrexka-oliba antzekoa oinarrirantz.
Haragia: Zurbila, horixka samarra oinean, zeharrargia errefauaren usainarekin.
Etimologia: Festiva epitetoa latinetik dator, xarmaduna, graziosoa, esan nahi duen “festivus” hitzetik. Bere koloreengatik eta itxuragatik.

## Jangarritasuna

Ez da jangarria.

## Sasoia eta lekua

Udan eta udazkenean. Nahiko urria. Picea basoetan, taldekoia.

### Banaketa eremua

Mexiko, Europa, Errusia, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 103 or. ISBN 84-282-0887-X (T. 4). ISBN: 84-282-0538-8 (O.C.)..
* ↑ Phaeocollybia festiva: GBIF—the Global Biodiversity Information Facility.

## Kanpo estekak

* Datuak: Q10671552
* Multimedia: Phaeocollybia festiva / Q10671552